10 best dialogues of super star rajinikanth that made him superstar
సింహం సింగిల్‌గా వస్తుంది.. రజినీకాంత్ పవర్‌ఫుల్ డైలాగ్స్ ఇవిగో!
నేడు తలైవా పుట్టినరోజును పురష్కరించుకుని ఆయన సినిమాల్లోని కొన్ని పవర్‌ఫుల్ డైలాగులను మీకోసం అందిస్తున్నాం.
Samayam Telugu | Updated:
Dec 12, 2018, 06:37PM IST
సూపర్ స్టార్ రజినీకాంత్ అనగానే మనకు ముందుగా గుర్తొచ్చేవి ఆయన స్టైల్, పంచ్ డైలాగులు. పేరుకు ఆయన తమిళ తలైవానే అయినా తెలుగులోనూ ఫాలోయింగ్ చాలా ఎక్కువే. అందుకే ఆయన ప్రతి తమిళ సినిమా తెలుగులోకి అనువాదమవుతుంది. నేడు రజినీకాంత్ పుట్టినరోజు. నేటితో ఆయన 68వ ఏట అడుగుపెట్టారు. అయినప్పటికీ ఇంకా యంగ్ హీరోల్లా ఇరగదీస్తున్నారు. అభిమానులకు వినోదాన్ని పంచుతున్నారు. ఇటీవల విడుదలైన ‘2.0’ బాక్సాఫీసు వద్ద దూసుకుపోతోంది. రజినీ పుట్టినరోజు సందర్భంగా విడుదలైన ‘పేటా’ టీజర్ యూట్యూబ్‌లో ప్రభంజనం సృష్టిస్తోంది. అయితే, నేడు తలైవా పుట్టినరోజును పురష్కరించుకుని ఆయన సినిమాల్లోని కొన్ని పవర్‌ఫుల్ డైలాగులను మీకోసం అందిస్తున్నాం.
✦ ఏరా నీతిలేని కుక్క. మనకింద పనిచేసే వాళ్లకి తిండి బట్టా ఇచ్చి అండగా నిలబడి ఆశ్రయం ఇవ్వడం యజమానిగా మన ధర్మం. అలాంటిది, నిన్నే నమ్ముకుని నీ పంచన పడున్నవాళ్ల పడకనే పంచుకున్నావంటే మృగానికి నీకు తేడా లేదు. - పెదరాయుడు
✦ బంధాలు బంధుత్వాలు కాదురా నాకు కావాల్సింది.. నాకు కావాల్సింది నీతి, న్యాయం, ధర్మం. పుట్టిన పుట్టుక కాదురా ముఖ్యం.. నాకు ముఖ్యం జరిగిన అన్యాయం, జరగాల్సిన న్యాయం. - పెదరాయుడు
✦ ఇచ్చిన మాట, చేసిన వాగ్ధానం తిరిగి తీసుకునే అలవాటు మా వంశ పారంపర్యంలోనే లేదు. - ముత్తు